Document ID: /roh_data/filtered/fineweb-2-filterrobots_roh.jsonl.gz/53190

En Svizra èn 14'984 autos vegnids immatriculads da nov l'october. Cumpareglià cun la medema perioda da l’onn passà è quai in minus da 28 pertschient. Quai scriva l’Uffizi federal da statistica. Il dumber d’autos electrics saja s’augmentà per 45 pertschient, durant ch'il dumber d'autos da diesel saja sa reducì per 63 pertschient ed autos da benzin per minus 40 pertschient.
Dapi l’entschatta da l’onn èn en tut 197'626 autos vegnids mess en circulaziun. Cumpareglià cun l’onn avant è quai in plus da bunamain 7 pertschient.
Ord l'archiv
Autos electrics ed ibrids èn per il mument in grond thema – er en il Grischun. Il 2020 era mintga quart auto nov immatriculà in electric u almain in ibrid. Ed il trend crescha.